

Αρκαλοχώρι, 02/11/2024

Προς: ΜΜΕ

**ΔΕΛΤΙΟ ΤΥΠΟΥ**

**Συλλυπητήριο μήνυμα Δημάρχου Μινώα Πεδιάδας Βασίλη Κεγκέρογλου για τον θάνατο του Νίκου Ψιλάκη**

Στο άκουσμα της είδησης του θανάτου του Δημοσιογράφου και Συγγραφέα Νίκου Ψιλάκη, ο Δήμαρχος Μινώα Πεδιάδας Βασίλης Κεγκέρογλου, προχώρησε στην ακόλουθη δήλωση:

"Εκφράζω τη βαθιά μου θλίψη για τον θάνατο του Νίκου Ψιλάκη, ο οποίος άφησε ισχυρό αποτύπωμα στην κοινωνική και πολιτιστική ζωή του τόπου μέσα από το σπουδαίο ερευνητικό και συγγραφικό έργο.

Ο Νίκος Ψιλάκης είχε καταγωγή από την Κασταμονίτσα του Δήμου Μινώα Πεδιάδας, ένα μέρος που αγάπησε πολύ και επισκέφθηκε για τελευταία φορά στις 9 Αυγούστου 2024, στις εκδηλώσεις που έγιναν για τη Γιορτή του Εφτάζυμου. Τότε μάλιστα οι άνθρωποι του τόπου του, τον τίμησαν για το σπουδαίο έργο και την προσφορά του.

Το πάθος του Νίκου Ψιλάκη, η ευαισθησία και η άσβεστη ενέργεια του για την Έρευνα, τη Συγγραφή, τη Δημοσιογραφία, τη Λαογραφία και τον Πολιτισμό, χαρακτήριζαν την πολύπλευρη προσωπικότητα του. Δυστυχώς, τον αποχαιρετάμε νωρίς σε ηλικία 69 ετών, ωστόσο το σημαντικό του έργο, αποτελεί παρακαταθήκη για όλους.

Εκφράζω τα θερμά και ειλικρινή μου συλλυπητήρια στους οικείους του”.